**9. napirend**

**E l ő t e r j e s z t é s**

**Salföld Község Önkormányzata Képviselő-testületének**

 **2023. február 22-én tartandó nyilvános ülésére**

**Tárgy: ebrendészeti feladatok ellátása**

**Előterjesztő:** Fábián Gusztáv polgármester

**Előkészítette:** Cséri Mónika műszaki ügyintéző

 Jogszabállyal nem ellentétes

Előterjesztő dr. Szabó Tímea címzetes főjegyző

Tisztelt Képviselő-testület!

Salföld Község Önkormányzata 2022. évben szerződést kötött az ebrendészeti feladatok ellátására az Olt-Alom Állatvédő Egyesülettel (8226 Alsóörs, Kisloki u. 1017. hrsz), mely szerződés 2022. december 31-ig terjedő időszakra szólt. Az Egyesület 2022. decemberében megkereste az Önkormányzatokat a szerződés meghosszabbítása érdekében, közölve a 2023. január 1. napjától fizetendő díjat.

A megkeresések későn érkeztek meg az Önkormányzatokhoz, így azokról a decemberi ülésen a Képviselő-testület már nem tudott dönteni. Annak érdekében, hogy az ellátás folyamatos legyen a polgármester a költségvetési rendeletben meghatározott összeghatáron belüli átcsoportosítás alapján döntött a szerződés 2023. január 1.-2023. február 28. napjáig terjedő időszakra vonatkozó megkötéséről.

A Képviselő-testületnek döntenie szükséges az év hátralevő részére (2023. március 1.- 2023. december 31.) vonatkozó szerződés megkötéséről, az annak mellékletében szereplő díjak megfizetésének vállalásáról.

Fentiek alapján kérem, hozzák meg döntésüket.

**SALFÖLD KÖZSÉG ÖNKORMÁNYZATA KÉPVISELŐ-TESTÜLETÉNEK**

**…./2023. (….) HATÁROZATA**

***ebrendészeti feladatok ellátásáról***

Salföld Község Önkormányzatának Képviselő-testülete elfogadja az Olt-Alom Állatvédő Egyesület (8226 Alsóörs, Kisloki u. 1017. hrsz) által megküldött árajánlatot, valamint az előterjesztés szerinti tartalommal a szerződéstervezetben foglaltakat.

A Képviselő-testület felhatalmazza a Polgármestert, hogy a döntésről értesítse a szervezetet és az ebrendészeti feladatok ellátására vonatkozó szerződést 2023. március 1.- 2023. december 31-ig terjedő időszak vonatkozásában aláírja.

**Felelős: Fábián Gusztáv polgármester**

**Határidő: 2023. február 28.**